《赠沙门竺法頵三首 其一》
两汉·张翼

郁郁华阳岳，绝云抗飞峰。峭壁溜灵泉，秀岭森青松。

悬岩廓峥嵘，幽谷正寥笼。丹崖栖奇逸，碧室禅六通。

泊寂清神气，绵眇矫妙纵。止观著无无，还净滞空空。

外物岂大悲，独往非玄同。不见舍利弗，受屈维摩公。

作者简介：（?—264）三国蜀犍为武阳人，字伯恭。刘备定益州，为书佐，迁蜀郡太守。刘禅时，历官尚书，左车骑将军，领冀州刺史。景耀末，魏军数道并攻，与姜维拒守剑阁。刘禅降，乃与维降魏。明年，至成都，为钟会乱兵所杀。